
Un individu de Chelonia mydas L. fou capturat aprop de Sant Elm (Mallorca) el mes de juny 
de 1991, i posteriorment alliberat, amb marca plàstica. Aquesta és la primera dada en 
aquest segle a les Balears d'aquesta espècie, excepcional a la Mediterrània Occidental. 
Paraules clau: Tortuga marina, Biometria, Folidosi, Alimentació. 


A GREEN TURTLE, Chelonia mydas L., IN MAJORCA. An individual of Chelonia mydas 
L. was captured near Sant Elm (Majorca) in June 1991. This is the first record for this 
century in the Balearics a species which is exceptional by rare in the Western Mediterranean. 
Keywords: Marine turtles, Biometry, Folidosis, Feeding. 

El dia 21 de juny de 1991, a una 
moruna armada a Sa Llatza, a 300 metres 
al sudoest de Cala Conills (Sant Elm, 
Andratx, Mallorca), es va trobar dins de 
l'art un exemplar de Tortuga verda, 
Chelonia mydas L. L'animal aparentment 
estava en perfecte estat de salut, fou 
capturat sense mal i depositat, per al seu 
estudi, a l'Estació d'Aquicultura del Port 
d'Andratx. Les mesures es prengueren 
segons Pritchard et al. (1984), essent la 


longitud la que es considera estàndard (A) 
a l'obra esmentada. Les seves 
característiques morfomètriques eren: 
Longitud de la closca, 


A imitar <... 410 mm. 
Amplada de la closca, 

A ET 350 mm 
POS ritat nin E no sta il 78 kg 
Aleta davantera ....................... 227 mm 


Folidosi: 6 escuts ventrals (sense 
considerar l'inter-regular), 5 infra- 

marginals, 5 vertebrats, 4 costals i 11 
marginals per banda (sense considerar el 
nucal ni els post-centrals). 

L'animal va ésser marcat a 
l'extremitat posterior amb la marca ICONA 
1150, plàstica, i alliberat el dia 28 de juny 
de 1991, a Na Galinda (Freu de sa 
Dragonera), a 200 metres del lloc de cap- 
tura. 

Per altre part, s'ha fet una anàlisi de 
les dejeccions que l'exemplar va fer al 
tanc on va romandre estabulat durant set 
dies, per a tal d'esbrinar indicis sobre la 
seva alimentació. Hom hi ha determinat 
les seguents categories: 

- Un bec de Sepía sp. 

- Restes de plàstics transparents, un 
bocí de bossa de fems gris i un altre bocí 
d'un globus de goma d'ús infantil. 

- Restes de Cladophora sp. 

- Abundants restes de tunicats 
planctònics no identificats. 

- Restes de Posidonia oceanica 
(fulles). 

- Espina de peix. 

- Altres restes indeterminades. 

La troballa de restes animals 
concorda amb l'opinió de Márquez i 
Bauchot (1987) en el sentit de que si bé 
l'espècie és netament fitòfaga, els 
exemplars juvenils tenen hàbits 
parcialment carnívores. 

Així mateix, a la closca de l'animal es 
trobaren incrustacions de cirrípedes 
lepadomorf i balanomorís, iguals a les que 
es troben habitualment associades als 
objectes flotants a la Mediterrània Occi- 
dental. Dels dos cirrípedes, el primer 
pertanyia al gènere Conchoderma sp. i el 
segon presumiblement es tractava d'un 
Chelonibia sp. Finalment assenyalar que 
l'animal es trovaba en fase de muda de la 


pell. 


Aquesta captura de Chelonia mydas 
és rarament observada a les llles Balears. 
Barceló (1876) ens dóna dues referències 
croncretes, per a 1850 -un gran exemplar 
capturat a Cabrera- i 1865 -dos exemplars 
al mercat de Palma- i la considera de 
presència rara a les aigues de les 
Balears. Pagenstecher (1867) es refereix 
a dos exemplars, que són els mateixos 
que els de Barceló de 1865. Des 
d'aquesta data, cap altra observació 
d'aquesta espècie ha estat recollida a les 
Balears. 

Chelonia mydas és, a la Mediterrà- 
nia, una espècie oriental. La seva 
reproducció és ben coneguda a Turquia, 
Israel i Xipre, des d'on arriba -sense una 
gran frequència- a aigues gregues 
(Margaritouilis et al. 1984). La seva 
presència al litoral de la Mediterrània oc- 
cidental és excepcional, però no 
desconeguda: Knoepf-Fler (1961) i Bruno 
(1976) assenyalen captures d'aquesta 
espècie a Sardenya Occidental, Arxipèlag 
Toscà, Sicília i el Mar Adriàtic. En canvi, 
Belauquerre (1986) no obté cap 
informació a Còrsega, en un detallat 
estudi de camp (que sols té un any de 
durada). La seva presència a la 
Mediterrània occidental pot ésser d'origen 
atlàntic o oriental, sense que les dades 
disponibles permetin suposar més proba- 
ble un altre origen. 

Chelonia mydas L. és doncs una 
espècie excepcional a la Mediterrània oc- 
cidental. L'observació presentada aquí, la 
manté als catàlegs de l'herpeto-fauna 
baleàrica, on no havia estat assenyalada 
en els darrers 125 anys. 

